**Ministru kabineta noteikumu projekta “Grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”” sākotnējās ietekmes novērtējuma ziņojums (anotācija)**

**­­­­­**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”” (turpmāk – noteikumu projekts) ir izstrādāts, pamatojoties uz likumu “Grozījumi Pievienotās vērtības nodokļa likumā” (Nr.170/Lp13), kas Saeimā pieņemts 2019.gada 23.maijā un stāsies spēkā 2021.gada 1.janvārī (turpmāk – likums “Grozījumi Pievienotās vērtības nodokļa likumā” (Nr.170/Lp13)) un likumu “Grozījumi Pievienotās vērtības nodokļa likumā” (Nr.57/Lp13), kas Saeimā pieņemts 2019.gada 30.maijā un stāsies spēkā 2019.gada 1.jūlijā (turpmāk – likums “Grozījumi Pievienotās vērtības nodokļa likumā” (Nr.57/Lp13)), kā arī nepieciešams veikt tehnisku un redakcionālu precizējumu, pamatojoties uz likumu “Grozījumi Pievienotās vērtības nodokļa likumā”, kas Saeimā pieņemts 2017.gada 22.novembrī un stājās spēkā 2018.gada 1.janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, izstrādātā tiesiskā regulējuma mērķis un būtība | 1. 2021.gada 1.janvārī, pamatojoties uz likumā “Grozījumi Pievienotās vērtības nodokļa likumā” (Nr.170/Lp13) noteikto, stāsies spēkā grozījumi Pievienotās vērtības nodokļa likuma 119.pantā, nosakot, ka reģistrētiem pievienotās vērtības nodokļa (turpmāk – PVN) maksātājiem aprēķinātais PVN valsts budžetā būs jāiemaksā 23 dienu laikā pēc taksācijas perioda beigām. Šobrīd spēkā esošajā Pievienotās vērtības nodokļa likuma 119.panta redakcijā PVN nomaksas termiņš ir 20 dienu laikā pēc taksācijas perioda beigām un tas sakrīt ar minētā likuma 118.pantā noteikto PVN deklarāciju iesniegšanas termiņu.  Ņemot vērā, ka Ministru kabineta 2013.gada 15.janvāra noteikumu Nr.40 “Noteikumi par pievienotās vērtības nodokļa deklarācijām” (turpmāk - Ministru kabineta 2013.gada 15.janvāra noteikumi Nr. 40) 8., 9. un 10.punktā ir atsauces uz Pievienotās vērtības nodokļa likuma 118. un 119.pantu, ir jāveic redakcionāli precizējumi šajos punktos (noteikumu projekta 1., 2., 3.punkts, kā arī 8.punktā ietvertais Ministru kabineta 2013.gada 15.janvāra noteikumu Nr. 40 77. punkts), lai novērstu pretrunas minēto punktu redakcijās.  2. 2019.gada 1.jūlijā, pamatojoties uz likumā “Grozījumi Pievienotās vērtības nodokļa likumā” (Nr.57/Lp13) paredzēto, stāsies spēkā Pievienotās vērtības nodokļa likuma 143.4panta grozījumi, proti, šajā pantā noteiktais īpašais PVN piemērošanas režīms metālizstrādājumu piegādei un ar to saistītiem pakalpojumiem ar 2019.gada 1.jūliju vairs nebūs piemērojams ar metālizstrādājumu piegādi saistītajiem pakalpojumiem, bet tikai melno un krāsaino metālu pusfabrikātu piegādes darījumiem. Ņemot vērā, ka Ministru kabineta 2013.gada 15.janvāra noteikumu Nr. 40 25.3.8.4apakšpunkts noteic, ka ar kodu “R7” norādāmas PVN summas par saņemtajiem pakalpojumiem un saņemtajām precēm, kas aprēķinātas saskaņā ar likuma 143.4pantu, no šā punkta ir svītrojami vārdi “saņemtajiem pakalpojumiem un” (noteikumu projekta 6.punkts, kā arī 8.punktā ietvertais Ministru kabineta 2013.gada 15.janvāra noteikumu Nr. 40 76. punkts), lai saskaņotu Ministru kabineta 2013.gada 15.janvāra noteikumu Nr. 40 25.3.8.4apakšpunkta redakciju ar jauno Pievienotās vērtības nodokļa likuma 143.4panta redakciju. Ņemot vērā, ka likumā “Grozījumi Pievienotās vērtības nodokļa likumā” (Nr.57/Lp13) noteiktais regulējums attiecībā uz pakalpojumu, kas tieši saistīti ar metālizstrādājumu piegādi izslēgšanu stājas spēkā 2019.gada 1.jūlijā, nepieciešams noteikt, ka Ministru kabineta 2013.gada 15.janvāra noteikumu Nr. 40 25.3.8.4apakšpunkta jaunā redakcija piemērojama PVN deklarācijās par taksācijas periodiem sākot ar 2019.gada jūliju un trešo ceturksni. Ievērojot to, ka deklarāciju aizpildīšana un iesniegšana par jūlija mēnesi un trešo ceturksni notiks no augusta, ir būtiski, lai aizpildīšanas brīdī šis regulējums būtu spēkā.  3. Ir tehniski jāprecizē Ministru kabineta 2013.gada 15.janvāra noteikumu Nr. 40 17.31.apakšpunktā noteiktā PVN deklarācijas “S” rindas aprēķina formula, papildinot to ar 53.1 un 56.1rindu (noteikumu projekta 4. punkts, kā arī 8.punktā ietvertais Ministru kabineta 2013.gada 15.janvāra noteikumu Nr. 40 76. punkts).  4. Nodokļu maksātājiem, aizpildot pārskatu par priekšnodokļa un PVN summām, kas norādītas PVN deklarācijā par taksācijas periodu (PVN 1 pārskata I daļā, PVN 1 pārskata [III daļā](https://likumi.lv/ta/id/254279#n3)) bieži rodas neskaidrības par to, kā jānorāda informācija, ja attaisnojuma dokumentā ir norādīti darījumi ar dažādām likmēm vai PVN piemērošanas režīmiem. Tādējādi, lai novērstu nepareizas interpretācijas iespējas, noteikumu projektā paredzēts papildināt Ministru kabineta 2013.gada 15.janvāra noteikumu Nr.40 23.1. un 31.1. apakšpunktu ar otro teikumu, nosakot, ka situācijās, kad attaisnojuma dokumentā ir norādīti darījumi ar dažādām likmēm vai PVN piemērošanas režīmiem (piemēram, darījums ar īpašu PVN piemērošanas režīmu par 10 *euro* bez PVN un darījums vispārīgajā PVN piemērošanas režīmā par 145 *euro* bez PVN), tad katrs darījums ir jānorāda atsevišķi, ievērojot to, ka kopējā darījuma vērtība bez PVN ir 150 *euro* vaivairāk (noteikumu projekta 5. un 7. punkts, kā arī 8.punktā ietvertais Ministru kabineta 2013.gada 15.janvāra noteikumu Nr. 40 76.punkts). |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saistībā ar Ministru kabineta 2013.gada 15.janvāra noteikumu Nr. 40 8., 9. un 10.punktā esošo atsauču redakcionālu precizējumu, 17.31. apakšpunkta tehnisku precizējumu, 23.1.un 31.1. apakšpunkta papildinājumiem, noteikumu projektā paredzētais tiesiskais regulējums neietekmēs reģistrētus PVN maksātājus.  Saistībā ar Ministru kabineta 2013.gada 15.janvāra noteikumu Nr. 40 25.3.8.4apakšpunkta precizēšanu noteikumu projekta tiesiskais regulējums skar reģistrētus PVN maksātājus, kuri ir melno un krāsaino metālu pusfabrikātu un ar to piegādi tieši saistītu pakalpojumu piegādātāji vai saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietverto grozījumu ieviešana nepalielinās administratīvo slogu. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019 | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | Izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 |  |  |  |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  |  | 0 |  |  |  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms | | | | | | |
| 8. Cita informācija | Ar noteikumu projekta 1., 2. un 3. punktā paredzēto grozījumu ieviešanu (Ministru kabineta 2013.gada 15.janvāra noteikumu Nr. 40 8., 9. un 10.punktā esošo atsauču precizējumu) saistītās izmaksas plānots segt no VID  piešķirtā finansējuma, tajā skaitā prioritārā pasākuma “Nodokļu informācijas pakalpojumu modernizācija (t.sk., ar Maksājumu administrēšanas informācijas sistēmas (MAIS) izveidošanu un funkcionalitātes nodrošināšanu)” ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par noteikumu projekta izstrādi tiks informēta, ievietojot Finanšu ministrijas tīmekļa vietnē informāciju par noteikumu projektu.  Sabiedrības līdzdalība jau ir notikusi likuma “Grozījumi Pievienotās vērtības nodokļa likumā” (Nr.170/Lp13) un likuma “Grozījumi Pievienotās vērtības nodokļa likumā” (Nr.57/Lp13) projektu izstrādes gaitā.  Likuma “Grozījumi Pievienotās vērtības nodokļa likumā” (Nr.170/Lp13) sabiedrības līdzdalība bija nodrošināta, 2017.gada 6.decembrī publicējot uzziņu par likumprojekta izstrādes uzsākšanu Finanšu ministrijas mājas lapā ([www.fm.gov.lv](http://www.fm.gov.lv)).  Likuma “Grozījumi Pievienotās vērtības nodokļa likumā” (Nr.57/Lp13) sabiedrības līdzdalība bija nodrošināta, ievietojot informāciju par likumprojektu 2018.gada 31.oktobrī Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties minēto likumu projektu izstrādē, rakstveidā sniedzot viedokļus par tiem.  ([http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project522](https://titania.saeima.lv/LIVS13/SaeimaLIVS13.nsf/0/DCEF2C1C3C2AFF8FC2258353004A92F3?OpenDocument#project522)) un Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti> |
| 2. | Sabiedrības līdzdalība projekta izstrādē | Tā kā sabiedrības līdzdalība saistībā ar PVN nomaksas valsts budžetā termiņa mainīšanu notika likuma “Grozījumi Pievienotās vērtības nodokļa likumā” (Nr.170/Lp13) izstrādes gaitā, tostarp, informācija par likuma projektu tika nosūtīta Latvijas Darba devēju konfederācijai un Latvijas Tirdzniecības un rūpniecības kamerai, savukārt saistībā ar pakalpojumu, kas tieši saistīti ar metālizstrādājumu piegādi, izslēgšanu no likuma 143.4pantā, tas ir, no darījumu veidiem, kuriem piemērojams īpašs PVN režīms, notika likuma “Grozījumi Pievienotās vērtības nodokļa likumā” (Nr.57/Lp13) izstrādes gaitā, tai skaitā, informācija tika sniegta Latvijas Pašvaldību savienībai, Latvijas Brīvo arodbiedrību savienībai, Latvijas Darba devēju konfederācijai, Latvijas Nodokļu konsultantu asociācijai, Latvijas nodokļu maksātāju tiesību asociācijai, Latvijas Nekustamo īpašumu darījumu asociācijai, Latvijas Īpašumu vērtētāju asociācijai, Finanšu nozares asociācijai, Latvijas Republikas Grāmatvežu asociācijai un Latvijas Tirdzniecības un rūpniecības kamerai, sabiedrības atkārtota  līdzdalība nav nepieciešama. |
| 3. | Sabiedrības līdzdalības rezultāti | Likumu “Grozījumi Pievienotās vērtības nodokļa likumā” (Nr.170/Lp13) un “Grozījumi Pievienotās vērtības nodokļa likumā” (Nr.57/Lp13) izstrādes gaitā no sabiedrības pārstāvjiem nav saņemti priekšlikumi vai iebildumi par šo likumu projektiem. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju Latvijas Republikas oficiālajā elektroniskajā izdevumā “Latvijas Vēstnesis”, kā arī tas tiks ievietots bezmaksas normatīvo aktu datubāzē [www.likumi.lv](http://www.likumi.lv). |
| **VII. Tiesību akta projekta izpildes nodrošināšana un tās ietekme uz institūcijām** | | |
| |  |  |  | | --- | --- | --- | | 1. | Projekta izpildē iesaistītās institūcijas | Finanšu ministrija, Valsts ieņēmumu dienests. | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Netiek radīta jauna pārvaldes funkcija un jauna institūcija, kā arī nenotiek esošu institūciju likvidācija vai reorganizācija.  Valsts ieņēmumu dienests esošo funkciju ietvaros nodrošinās PVN administrēšanu saistībā ar grozījumiem Pievienotās vērtības nodokļa likumā attiecībā uz jauno nodokļa nomaksas termiņu, kas stāsies spēkā 2021.gada 1.janvārī, kā arī saistībā ar pakalpojumu, kas tieši saistīti ar metālizstrādājumu piegādi, izslēgšanu no likuma 143.4panta regulējuma, kas stāsies spēkā ar 2019.gada 1.jūliju. | | 3. | Cita informācija | Nav | | | |

Finanšu ministrs J. Reirs

Kumata 67122007

daina.kumata@vid.gov.lv